आसाम बिधान सभा बिसायख’थिनि गिबि खोलोबा दिनै खुंफुंजाबाय, नैथि आरो थामथि खोलोबनि बिसायख’थिआ खुंफुंजानो गेजेराव गोलाव सम गैलिया । नैथि आरो थामथि खोलोबनि बिसाख’थिखौ नोजोर लाखिनानै बिटिसिआव गुबुन गुबुन राजखान्थि हान्जाफ्रा गावबागाव बिजाथिखौ देरहा होनांगौनि थाखाय फोसावदिंनायाव हाबाफारिआव मुखुब । थिग बे बायदिनो 30 नं सान्जा कक्राझार बिधान सभा बियाबनि सिंआव थानाय बिसमुरिआव इउ पि पि एलनि मोनसे गेदेरथार सुबुं थुबुरमा हाबाफारिआव बिटिसिनि गाहाय मावफुं सोद्रोमा प्रमद बर’ बिथांआ बाहागो लानानै बुंथियोदि हाग्रामा महिलारिआ रायजो राजाखौ 17 बोसोर थगायनानै जाबोबाय बिसोरनो रां आरो गादिल’ नांगौ रां आरो गादिनि थाखायनो रायजो राजाखौ थगायबोनानै बेफार खालामबोबाय थादों बिटिसिनि फैसाखौ सोबख’जोबनानै बेफार खालामबाय थादों बिथांआ बर’ हारिखौ लानानै बेफार खालामबाय थादों होननानै बुंथियो । 30 नं सान्जा कक्राझार बिधान सभा बियाबनि बिजाथि लरेन्स इस्लारिखौ देरहा होनांगौनि थाखाय दिनैनि बे सुबुं थुबुरमा हाबाफारियाव बि टि सिनि गाहाइ मावफुं सोद्रोमा प्रमद बर’ बिथाङा बाहागो लाफैदों। रोजा रोजा सुबुंनि बाहागो लाफैनायजों खुंफुंजानाय बे सुबुं थुबुरमायाव 30 नं सान्जा कक्राझार बिधान सभा बियाबनि बिजाथि लरेन्स इस्लारिजों लोगोसे बि टि सिनि दै जगायथि बिफाननि मावफुं सोद्रोमा उखिल मोसाहारि, बर’नि सासे मुंदांखा देंखोगिरि बिग्राय ब्रह्म बिथांआबो बाहागो लाफैदों ।